Zhantas/Cleaned-Uzbek_Wikipedia huggingface dataset:
Atom elektr stansiyalari iqtisodiyoti

right|thumb| 
Dunyo bo‘ylab va vaqt o‘tishi bilan atom energiyasi inshootlarini qurish xarajatlari sezilarli darajada o‘zgarib kelgan. 1970-yillarda, ayniqsa AQShda, xarajatlar keskin va tez sur’atda oshgan. Yaponiya va Koreya kabi mamlakatlarda so‘nggi yillardagi xarajatlar tendensiyasi esa butunlay boshqacha bo‘lib, qurilish xarajatlarining barqarorligi va hatto pasayish davrlari kuzatilgan.

Yangi atom elektr stansiyalari odatda qurilish uchun yuqori kapital xarajatlarni talab qiladi. Yonilg‘i, ishlatish va texnik xizmat ko‘rsatish xarajatlari umumiy xarajatlarning nisbatan kichik qismini tashkil etadi. Atom elektr stansiyalarining uzoq xizmat qilish muddati va yuqori quvvat koeffitsienti tufayli, ishlab chiqarilgan elektr energiyasi birligining narxiga sezilarli ta’sir ko‘rsatmasdan, stansiyalarni to‘liq ishdan chiqarish hamda chiqindilarni saqlash va boshqarish uchun yetarli mablag‘ to‘planishi mumkin. Bundan tashqari, ugleroddan foydalanilgani uchun soliq to'lovi yoki uglerod chiqindilari savdosi kabi iqlim o‘zgarishini yumshatish choralari qazilma yoqilg‘i energiyasiga nisbatan atom energiyasi iqtisodiyotiga afzallik beradi. Kapital xarajatlar 1 kVt uchun 2000 dan 3000 dollargacha bo‘lganda, yadro energiyasi qayta tiklanadigan energiya bilan tannarx jihatidan raqobatbardosh bo‘ladi.

 

 
 
 The Economics of Nuclear Power , World Nuclear Association, April 2010.
 Nuclear Power’s Global Expansion: Weighing Its Costs and Risks Archived 2015-01-12 at the Wayback Machine, 2010.

Turkum:Elektr energiya
Turkum:Energetika
Turkum:Energetika tashkilotlari
Turkum:Energiya iqtisodiyoti
Turkum:Energiya i
Turkum:Energetikani rivojlantirish
Dahmayi Behishtiyon

Dahmayi Behishtiyon (Mozori sharif) — Buxorodagi meʼmoriy yodgorlik. 2007-yilda ushbu yodgorlik Mozori Behishtiyon qabristonida dafn etilganlarni nomini abadiylashtirish maqsadida bunyod etilgan. Maqbara Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Dahmayi Behishtiyon oʻrnida oʻrta asrlardan boshlab qabriston mavjud boʻlgan. Mazkur hududda VIII—XX asrlarda Pushtayi Behishtiyon, Pushtayi Tugʻrobek, Shayx Rangrez, Yetti qozi, Darvozai Qavola kabi mozor va qabristonlarda koʻplab mashhur kishilar dafn etilgan. Dahmayi Behishtiyonda Abu Jaʼfar Muhammad ibn Umar Shaʼbiy, Abuzayd Abdulloh ibn Iso Dabusiy, Imom Zadzan, Shayx Ahmad ibn Umar Sheroziy kabi shaxslar qabrlari boʻlgan. Mazkur mozorda qomusiy olim Ahmad Donishning ham qabri mavjud boʻlgan.
Sovet hokimiyati davrida ushbu qabriston buzib tashlangan va uning oʻrniga Buxoro shahar yogʻ zavodi va 4-maktab, Buxoro koperativ texnikumi (hozirgi Yuridik texnikumi) bunyod etilgan. Oʻzbekiston mustaqillikka erishganidan soʻng ushbu qabriston joylashgan hududning bir qismida ularning xotirasini abadiylashtirish maqsadida Dahmayi Behishtiyon maqbarasi qurildi. Mazkur yodgorlik Buxoro shahar hokimi Kamol Kamolov boshchiligida Buxoro viloyat bosh arxitektori Mahmud Ahmedov loyihasi asosida yaratilgan. Buxorolik ustalar Olim Abdiyev, Bahriddin Yoʻldoshevlar maqbara qurilishida ishtirok etgan. Qadimda mazkur hududda avliyolar qabrlari ustida marmartoshdan maqbaralar boʻlgan. Behishtiyon dahmasi yonida Quzotus sab’a yaʼni Yetti qozi mozori ham boʻlgan. Mozorda oʻsha davrdagi mashhur qozilar dafn qilingan. 2007-yilda Sadriddin Salim Buxoriyning „Dahmayi Behishtiyon“ risolasi Buxoroda chop etilgan. 

 

Turkum:Buxoro tarixi
Ziyoron

Ziyoron — Erondagi shahar. Aholisi 4,2 ming kishi (2006).Census of the Islamic Republic of Iran, 1385 (2006)

 

Turkum:Eron shaharlari
Turkum:Alifbo boʻyicha aholi punktlari
Turkum:Qazvin ustoni shaharlari
Subhonqulixon jomeʼ masjidi

Subhonqulixon jomeʼ masjidi — Buxorodagi meʼmoriy yodgorlik. XVIII asr boshida ashtarxoniy hukmdor Subhonqulixon tomonidan Ark ichkarisida bunyod etilgan. Hozirda masjid ichida Ark viloyat oʻlkashunoslik muzeyining „Yozma yodgorliklar“ ekspozitsiyasi joylashgan. Mazkur masjid Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

 Tarixi 
Ashtarxoniy hukmdor Subhonqulixon davrida ushbu jomeʼ masjidi qurilgan. Yodgorlik Buxoro hukmdorlari qishki saroyining masjid binosi hisoblangan. Mazkur masjidda Buxoro amiri Amir Olimxon davrida (1910—1920) taʼmirlash ishlari amalga oshirilgan. Taʼmirlash ishlarini mashhur meʼmor, ganch oʻymakor usta Shirin Murodov va usta Gʻaffor tomonidan boshqarilgan, duradgorlik ishlarini usto Abdusalom amalga oshirgan. 

 Meʼmorchiligi 
Masjidning qishki zali toʻgʻri toʻrtburchak shaklida boʻlib, janubiy-sharqiy va shimoliy tomondan ustunli ayvonlar bilan oʻrab olingan. Ayvon esa uncha baland boʻlmagan sufadan joy egallagan. Masjidning janubiy tomoni yoʻlga qaratilgan boʻlib, salomxona hovlisiga shu yoʻldan chiqiladi. Ayvonning ustki qismi bolorlar bilan yopilgan, shifti tabiiy va geometrik bezaklar, yozuvlar bilan qoplangan. Janubiy ayvon ustunlarining toqi pastga qarab tushadigan yogʻoch muqarnaslar bilan bezatilgan. Masjid 4 ta mehrobdan iborat. Masjidning qishki zali 8 ta eshikdan iborat: ayvonning shimoliy va janubiy qismlarida 3 tadan, sharqiy qismida esa 2 ta eshik joylashgan. Kirish eshiklari ayvonning janubiy qismida joylashgan boʻlib, uning supasiga maxsus zina orqali chiqilgan. Shifti 8 kv.ga boʻlingan boʻlib, markazida osma shift ajralib turibdi. Shift yogʻoch oʻymakorlik naqshlari bilan bezatilgan. Shift oʻrtasida kichkina gumbazcha boʻlib, yirik muqarnaslar bilan toʻldirilgan, gumbaz markazi muqarnas va oynalar bilan qoplangan alohida toʻrtburchak xonachalardan iborat. Chetlari esa 2 ta bezatilgan yoʻlakchalar bilan qoplangan: yuqoridagisi „girix“ bezagi bilan bezatilgan, quyi qismi takrorlanuvchi islom ramzlaridan biri „Tayyiba“ kalimasi keltirilgan. Masjidning yuqori qismi „muqarnas“ murakkab karnizi bilan qurshab olingan. Gʻarb tomondagi yuqorida joylashgan birinchi katibaga epigrafik yozuv joylashgan boʻlib, unda hijriy 1338-yil (milodiy 1919-yil) sanasi keltirilgan, yaʼni bu yozuv masjidning taʼmirlash davrini bildiradi.
Buxoro Xalq Sovet Respublikasining pochtasi va pochta markalari tarixi

Buxoro Xalq Sovet Respublikasining pochta va pochta markalari tarixi — 1920-yildan 1924-yilgacha bo‘lgan davr, yaʼni Buxoro Xalq Sovet Respublikasi (BXSR) o‘z pochta aloqasiga ega bo‘lib, oʻz ehtiyoji uchun maxsus pochta markalari chiqargan davrni o‘z ichiga oladi.

 Pochtaning rivojlanishi 
BXSR 1920-yil 2-sentyabrda Qizil Armiya yordami bilan amir hokimiyatini agʻdargan xalq qoʻzgʻolonidan soʻng Buxoro amirligi hududida 1920-yil 8-oktyabrda tashkil topgan.

Bir qator viloyatlarda (tumanlarda) doimiy pochta aloqasi muassasalari mavjud emasligi sababli respublika hukumati ot-pochta xizmatini tashkil qilgan.

Sovetlarning 1924-yil 19-sentyabrda boʻlib oʻtgan Beshinchi Butunbuxoro qurultoyi BXSRni Buxoro Sovet Sotsialistik Respublikasiga aylantirish toʻgʻrisida qaror qabul qilgan. 1924-yil 27-oktyabrda Oʻrta Osiyo Sovet respublikalarining milliy-maʼmuriy chegaralanishi natijasida BXSR tugatilib, hududiy jihatdan yangi tashkil etilgan Oʻzbekiston SSR, (1929-yildan — Tojikiston SSR) va Turkmaniston SSR tarkibiga kiritilgan.

 Pochta markalarining chiqarilishi 
1923-yildan 1925-yil fevraligacha Buxoro shahar pochtasining pochta markasi sifatida toʻrt nashr chiqarilgan mahalliy davlat (fiskal) markalari ishlatilganФлоренский В., Флоренский П. Гербовые марки Бухарской Народной Советской Республики (БНСР) 1922—1925 гг. // Филателия СССР. — 1990. — № 12. — С. 49 — 50. Сканы с. 49 и с. 50..

1924-yil avgust-sentyabr oylarida BXSR viloyatlari oʻrtasida ot pochtasi orqali aloqa qilish uchun uch nominaldagi pochta markalari chiqarilgan — 1 rubl (oq qogʻoz, Kalon minorasi tasviri bilan), 3 rubl (kulrang qogʻoz, Miri Arab madrasasining tasviri tushirilgan) va 5 rubl (kulrang qogʻoz, bezakli). Markalar Buxoroda litografik bosma usulida bosilib, teshikli (chiziqli teshilish hajmi 11½), yelimli yoki yelimsiz chop etilgan. Belgilangan qoidalarga koʻra, BXSR pochta markalaridan faqat respublika hududida foydalanish mumkin boʻlgan.

10, 15, 25, 50 va 75 rubllik nominaldagi BXSR pochta markalari, ular haqida maʼlumot F. G. Chuchina tomonidan tahrirlangan katalogda keltirilgan. Bu katalogda faqat nashr qilish rejalashtirilgan markalar joy olgan, lekin ular tirajga kirmagan.

 Yana qarang 

 

 
 Známkové uzemia — Buchara (slovakcha)
 Známkové uzemia — Buchara a Chorazm vo svetle nových poznaní (chexcha)

Turkum:Buxoro Xalq Sovet Respublikasi
Turkum:Oʻzbekiston pochta tarixi
Turkum:Oʻzbekiston pochta markalari
Prezident maktabi (Buxoro)

{
 "type": "FeatureCollection", 
 "features": 
 {
 "type": "Feature",
 "properties": {
 "marker-color": "#000000",
 "marker-size": "medium",
 "marker-symbol": "school"
 },
 "geometry": {
 "type": "Point",
 "coordinates": 
 64.42296445334847,
 39.75909652552738
 
 }
 }
 
}

Buxoro shahridagi Prezident maktabi („Prezident taʼlim muassasalari agentligi“ saytida Buxoro shahridagi Prezident maktabi) — 2021-yil 2-noyabr kuni Buxoro shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga Buyuk Britaniya, Yangi Zelandiya va AQSh kabi xorijiy davlatlardan mutaxassislar jalb qilingan. Ular bilan birga 32 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

 Ochilish tarixi 
2019-yilning mart oyida qurilishi boshlangan Prezident maktabida 2 gektar hududda 168 o‘ringa mo‘ljallangan 2 qavatli o‘quv binosi, 3 qavatli yotoqxona, barcha sharoitlarga ega mehmonxona, gimnastika va sport zallari, suv havzasi, oshxona va dars tayyorlash xonalari mavjud. Ochilish marosimida Buxoro viloyati hokimi Botir Zaripov va Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori Hilola Umarova qatnashgan. Dastlabki test sinovlari 2021-yilning 26-iyul kuni Buxorodagi „Dilkusho“ tennis markazida oʻtkazilgan. 23—24-iyul kunlari esa repititsion test sinovlari tashkil etilgan va ushbu jarayonda 5500 nafardan ortiq oʻquvchi ishtirok etgan. Buxoro Prezident maktabiga 2021—2022-o‘quv yilida 6 ming nafardan ortiq talabgor hujjat topshirgan hamda ikki bosqichli sinovda ulardan 144 o‘quvchi saralab olingan. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin.

 Qulayliklar 
Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi.

Yana qarang
Prezident maktablari
Prezident maktabi (Andijon)
Prezident maktabi (Fargʻona)
Prezident maktabi (Namangan)
Prezident maktabi (Navoiy)

Turkum:Prezident maktablari
Turkum:Buxoroda oʻquv yurtlari
Turkum:Oʻzbekistondagi prezident maktablari
Prezident maktabi (Navoiy)

{
 "type": "FeatureCollection", 
 "features": 
 {
 "type": "Feature",
 "properties": {
 "marker-color": "#000000",
 "marker-size": "medium",
 "marker-symbol": "school"
 },
 "geometry": {
 "type": "Point",
 "coordinates": 
 65.36392666686191,
 40.111709851162146
 
 }
 }
 
}

Navoiy shahridagi Prezident maktabi — 2021-yil 2-noyabr kuni Navoiy shahrida ochilgan zamonaviy taʼlim muassasasi. Maktabda darslar STEAM (Science - tabiiy fanlar, Technology — texnologiya, Engineering — texnik ijodkorlik, Art — sanʼat, Mathematics — matematika soʻzlarining bosh harflari yigʻindisi) yoʻnalishiga oid oʻquv qoʻllanma va darsliklar orqali olib boriladi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi. Maktabda oʻquv jarayonlari ham shu kengash tomonidan olib boriladi.

Maktab qurilishi
75 milliard soʻmga yaqin mablagʻ sarflangan maktab binosi ikki qavatli qilib qurilgan. 

Maktabning ilk yili
Maktabning ochilish marosimi 2021-yilning 2-noyabr kuni boʻlib oʻtdi. Marosimda Navoiy viloyatiining oʻsha paytdagi hokimi Qobul Tursunov, Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori Hilola Umarova hamda Navoiy kon-metallurgiya kombinati bosh direktori Quvondiq Sanaqulov ishtirok etdi. Maktabga ilk yili, 2021-2022-oʻquv yillari uchun jami 6,000ga yaqin talabgor orasidan 144 nafar oʻquvchi va mingga yaqin pedagog orasidan 35 oʻqituvchi koʻp bosqichli imtihonlar orqali saralab olindi. 

Maktab pedagoglari
Maktabda mingga yaqin pedagog orasidan koʻp bosqichli imtihonlar orqali saralanb olingan 35 nafar oʻqituvchi pedagoglar dars beradi. Ular orasida mahalliy oʻqituvchilar bilan bir qatorda Ruminiya, Janubiy Afrika, Yangi Zelandiyalik mutaxasislar ham dars beradi. Ulardan biri fizika fani oʻqituvchisi, Navoiy prezident maktabiga kelishidan oldin AQSh va Angliyada qariyb yigirma yil taʼlim tizimida ishlagan, asli Ruminiyalik boʻlgan Bogdan Dimitrudir. 

 Qulayliklar 
Maktab hududida ikki qavatli oʻquv binosi, yotoqxona, barcha sharoitlarga ega mehmonxona, gimnastika va sport zallari, suv havzasi, oshxona va dars tayyorlash xonalari mavjud. Maktab oʻquvchilari 5 mahal ovqat, bepul maktab formasi va bepul yotoqxona bilan taʼminlanadi.

Qarang
Prezident maktablari
Prezident maktabi (Andijon)
Prezident maktabi (Fargʻona)
Prezident maktabi (Namangan)
Prezident maktabi (Buxoro)

Navoiy shahridagi Prezident maktabi veb-sayti
Navoiy shahridagi Prezident maktabining youtube kanali

Turkum:Prezident maktablari
Turkum:Navoiy viloyati
Turkum:Oʻzbekistondagi prezident maktablari
Turkum:Navoiy viloyatida oʻquv yurtlari
Bog prostit

Bog prostit  — rejissyor Ovannes Xachatryan tomonidan suratga olingan ukrainalik qisqa metrajli film-drama.

 Tavsif 
alt=Viktor Jdanov — Chaplain Filmdan lavha|left|thumb|Viktor Jdanov — Chaplain Filmdan lavha
Ukrainaning Davlat kino agentligi filmning quyidagi tavsifini joylashtiradi: „Ukrainalik ruhoniy kulrang zonadan chiqib ketmoqchi boʻlganda, otib tashlangan Separov karvoniga duch keladi,  u yerda oʻlik yaralangan yollanma askarga duch keladi va danlovga duch keladi, yordam berish yoki qochishni davom ettiradi, lekin toʻsatdan beixtiyor piyodalarga qarshi minaga qadam qoʻyadi“.

Bosh rolni filmda oʻynadi Viktor Jdanov, shuningdek rol oʻynagan filmlarda "Kiborglar, „Sobiq“, „Vulqon“, „Zaxar Berkut“ va boshqa Ukraina filmlarida va seriallarida.

Qisqa metrajli film „Bog prostit“ gʻoliblar orasida 13-chi pitchingda  Ukraina davlat kinosikinosi va moliyalashtirish oldi ovoz berish natijalari boʻyicha "Kinematografiyani qoʻllab-quvvatlash boʻyicha davlat kengashi, shuningdek film Ukraina Davlat teleradiokompaniyasining oʻn uchinchi pitchingining 6-ta eng qiziqarli qisqa metrajli debyut loyihalari toʻplamiga kiritildi.

Film Ukraina milliy gvardiyasi koʻmagida suratga olingan, u texnika va shaxsiy tarkibni taqdim etgan. Mila Andriiash va Anton Sova tomonidan ishlab chiqarilgan.

 Rollarda 
 Viktor Jdanov— Kappelan ;
 Sergey Shadrin (1980—2021)— Separ ;
 Tamara Morozova — Ona ;
 Daniil Braga— Oʻgli.

 Ishlab Chiqarish 
 Qancha davom etgan moliyalashtirishni qidirish — 1 yil.
 Qancha davom etgan tayyorgarlik — 1,5 oy.
 Necha kun filmni suratga olish davom etgan — 4 kun.
 Qancha davom etgan videoni tahrirlash — 4 oy.

 Mukofotlar va nominatsiyalar 
 2021-yil xalqaro yulka toshlari mukofoti nomzodi — Milliy qisqa metrajli film.
 2021-yil „Kristal Kiyev kino mukofoti“ nomzodi qisqa metrajli filmdagi eng yaxshi operatorlik ishi.
 2021-yil Kiyev xalqaro kino festivali, Ukraina, Artyom Kozyrev.
 2022-yil Marbella kinofestivali nomzodi-eng yaxshi qisqa metrajli film.
 

 
 
 
 30px 

Turkum:Dramatik filmlar
Turkum:Ukraina filmlari
Turkum:2021-yil filmlari
Turkum:Kino
Turkum:Televideniye
Derri

Derri, rasman Londonderri, Shimoliy Irlandiyadagi ikkinchi yirik shahar va Irlandiya orolidagi beshinchi yirik shaharDERRY REGIONAL CITY — Business Investment. . Eski devor bilan oʻralgan shahar Foyl daryosining gʻarbiy qirgʻogʻida joylashgan boʻlib, u ikkita yoʻl koʻprigi va bitta piyoda koʻprigi bilan oʻralgan. Shahar endi ikkala qirgʻoqni ham qamrab oladi (gʻarbda Siti, sharqda suv boʻyi).

2001-yilgi aholini roʻyxatga olishda shahar aholisi 83,652 kishini tashkil etgan, Derri shahar hududida esa 90,736 kishi istiqomat qilgan. Derri Siti va Strabane tuman Kengashi tomonidan boshqariladigan tuman Londonderri porti va Derri shahri aeroportini oʻz ichiga oladi. Derri koʻp asrlar davomida yaqin aloqada boʻlgan Donegal okrugi bilan chegaraga yaqin joylashgan. Asl Derrining asoschisi sifatida anʼanaviy ravishda koʻrilgan shaxs bu Sent- , shahridan boʻlgan muqaddas, Foylning gʻarbiy qirgʻogʻi 1610 yilgacha boʻlgan deyarli barcha zamonaviy Donegal okrugining eski nomiBrian Lacy (Editor), Archaeological Survey of County Donegal, p. 1. .

Tushuntirish

Salters kompaniyasining tepasi "Magherafelt" Machaire Fíolta so'zidan kelib chiqqan bo'lib, "Fiolta tekisligi" degan ma'noni anglatadi va o'rta asrlarda bu yerda monastir turar joyi bo'lgan. Endi bundan hech narsa qolmadi va hozirgi shahar 17-asrda plantatsiya davrida yaratilgan. Donegaldagi qo'zg'olon va Derrining yoqib yuborilishi ingliz hokimiyatini hayratda qoldirdi, shuning uchun ular butun to'plam va idishni London biznes konsorsiumiga topshirdilar. Bu janoblar devor bilan o'ralgan Londonderri shahrini yaratdilar, hududni o'zlarining savdo shirkati a'zolari o'rtasida bo'lishdi va kelajakdagi muammolarni oldini olish uchun sodiq protestant mustamlakachilarni olib kelishdi. Savdogarlar ierarxiyasida to'qqizinchi o'rinni egalladi va ularga Magerafelt atrofida okrugning janubida trakt ajratildi. "Rangli gulchambarda, bir tirsak qo'l tikilgan, bulutlardan to'g'ri chiqadigan, yopiq tuz argentini ushlab turadi ..." (va hokazo, bir oz vaqt) - nega ularning gerbining o'zi sigir boqish uchun etarli bo'lishi kerak. o'sha la'nati isyonchilar. (U Londonderry's Guildhallda namoyish etilganlar qatorida.) Bu kompaniyalar 19-asrgacha mahalliy hukumat islohotlarigacha hukmronlik qilgan; Salters boshqa oziq-ovqat qo'shimchalari va kimyoviy moddalarga diversifikatsiya qilindi va hanuzgacha xayriya sifatida ishlaydi.

Plantatsiyalar katoliklar hukmron bo'lgan mustaqil Irlandiya bilan yuk mashinasi bo'lmagan aholini tashkil qildi va 1921-yilda Londonderri okrugi Buyuk Britaniya tarkibidagi Shimoliy Irlandiyaning bir qismiga aylangan oltita Olster okrugidan biri edi. Magherafeltning boyligi Belfast va kengroq provinsiya bilan birga ko'tarildi va pasaydi. 20-asr oxiridagi iqtisodiy tanazzul va mazhablararo qarama-qarshiliklar bir-biridan oziqlangan; Troublesning ushbu bosqichida mahalliy miqyosda 11 kishi halok bo'ldi va 1993-yilda shahar markazi bomba o'rnatilgan mashina tomonidan vayron qilingan. Bugungi kunda bu Belfast shaharchasining chekkasida joylashgan sokin bozor shahri.

 

Turkum:Buyuk Britaniya shaharlari
Turkum:Koordinatalar Vikimaʼlumotlarda
Jalolobod aeroporti

Jalolobod aeroporti (Afgʻoniston) bilan adashtirib yuborilmasin.

Jalolobod aeroporti  – Qirgʻizistonning Jalolobod viloyati markazi Jalolobod shahriga xizmat koʻrsatuvchi aeroport. Mahalliy sayyohlik agentliklari JBD dan lotin tilida uch harfli norasmiy aeroport kodi sifatida foydalanadilar. Jalolobod aeroportining mahalliy kodi ДЖБ.

 Tarixi 
Jalolobod aeroporti oʻz faoliyatini 1938-yilda oʻsha paytdagi kichik viloyat shaharchasi chekkasida qoʻnish yoʻlagi sifatida boshlagan. 1947-yilda u aerodromga aylandi va Ikkinchi jahon urushidan keyin oʻz faoliyatini toʻliq tikladi. Hozirgi uchish-qoʻnish yoʻlagi va terminali 1972-yilda qurilgan. Bu mintaqaviy toifadagi 3C aeroportidir. 01/19 uchish-qoʻnish yoʻlagi 22 tonna ogʻirlik chegarasiga ega, qoʻnish asboblari yoʻq va faqat kunduzi ishlaydi. Hozirgi uchish-qoʻnish yoʻlagi 2013-yilda takomillashtirildi. 1972-yilda qurilgan terminal 2017-yil noyabr oyida butunlay buzib tashlandi va VIP-terminal 2018-yil may oyida yangi terminal qurib bitkazilgunga qadar foydalanildi. Ikki alohida uchish va qoʻnish zali hamda karuselli bagajni qabul qilish joyidan iborat yangi terminal binosi 2018-yilning may oyida qurib bitkazildi va iyun oyida ishga tushirildi.

Jalolobod aeroportida bojxona va chegara nazorati yoʻq, faqat mahalliy parvozlarni amalga oshiradi. Sovet Ittifoqi davrida aeroport Jalolobod shahrini Oʻzbekiston, Qozogʻiston va Tojikiston shaharlari bilan bogʻlab turgan. 2000-yilgacha aeroport Kerben, Qanish-Qiya, Toʻqtagʻul, Norin, Talas, Choʻlponota, Qoraqoʻl, Botken va hatto yaqin atrofdagi Oʻsh bilan aloqada boʻlgan. Jalolobod viloyati shimoli-gʻarbidagi Axsi tumaniga parvozlar 2013-yil 1-martdan tiklandi. Sky Bishkek bankrot boʻlishi ortidan Kerbenga parvozlar bekor qilindi. 2013-yilning 24-aprelida Jalolobod viloyatining sharqiy qismidagi Toʻgʻiz-Toʻra tumaniga parvozlar qayta tiklandi va maxsus rejimda amalga oshirildi. Issiqkoʻl aeroportiga mavsumiy reyslar yoz oylarida amalga oshiriladi.
thumb|Kyrgyzstan Air kompaniyasining AN-24 samolyoti Jalolobod aeroportida Bishkekka parvozga tayyorlanmoqda, 2010-yil 7-mart.

 Aviakompaniyalar va yoʻnalishlar 

 Yer usti transporti 
Aeroportga avtobus va taksilar xizmat qiladi.

 Baxtsiz hodisalar 
1989-yil 15-sentyabrda Aeroflot Yakovlev YAK-40 (CCCP-87391) samolyoti qoʻnishni amalga oshirdi. Samolyot qoʻnayotganda uch marta sakragandan soʻng tuzatib boʻlmas darajada shikastlandi.

1998-yilning 14-aprelida Qirgʻiziston aviakompaniyasining Yakovlev YAK-40 (EX-87529) samolyoti qoʻnish chogʻida uchish-qoʻnish yoʻlagidan chiqib ketdi. Samolyot tuzatib boʻlmaydigan darajada shikastlandi.

 

 
 JALOLOBOD Aeroporti „Manas“ xalqaro aeroporti OAJ veb-saytida

Turkum:Koordinatalar Vikimaʼlumotlarda
Turkum:Jalolobod (shahar)
Turkum:Qirgʻiziston aeroportlari
Turkum:Sovet Ittifoqida qurilgan aeroportlar
Turkmanboshi xalqaro dengiz porti

Turkmanboshi xalqaro dengiz porti Krasnowodsk halkara deňiz porty300x300px Manzil Mamlakat Manzil Turkmanboshi Koordinatalar
Turkmanboshi xalqaro dengiz porti Turkmanistonning Turkmanboshi shahridagi asosiy yoʻlovchi bandargohi va yuk porti hisoblanadi.

Kaspiy dengizining sharqiy qismida joylashgan. Muntazam qatnovlar BokuThe Turkmenbashi International seaport offers cargo and passenger transportation services, Aqtau va Astraxan yoʻnalishlariga xizmat qiladi.

Bu Turkmanistondagi eng yirik dengiz porti hisoblanadi.

 Tarixi 
Port 1896-yil oktyabr oyida Kaspiy dengizining sharqiy sohilida tashkil etilgan.

1903-yil 1-yanvarda Savdogar dengiz porti boshqarmasi tashkil etildi.

Yillar davomida yuk tashish hajmi oshdi, shuning uchun parom terminali qurish gʻoyasi paydo boʻldi. 1959-yilda portda parom qurilishi boshlandi. 1962-yilda Bokudan Krasnovodskgacha boʻlgan paromda muntazam qatnovlari boshlandi. Parom terminali transporti yuklarni yetkazib berishni sezilarli darajada tezlashtirdi.

2000—2003-yillarda ulkan qayta qurish loyihasi boshlandi. Eski port rekonstruksiya qilinib, yangi kemalar va omborlar uchun toʻxtash joylari va zamonaviy aslahalar bilan jihozlangan boshqa inshootlar bunyod etildi. Bu port xizmatlarini eng yuqori darajada taqdim etish imkonini berdi.

2013-yilda portda „Charlak“ yoʻlovchi katamarani qurildi. Bu port tarixidagi bunday darajadagi birinchi kema qurish loyihasi edi.

2013-yil 15-avgustda yangi port qurilishi boshlandi. U 2 milliard dollarga tushdi va Turkiyaning GAP İnşaat shirkati tomonidan qurildi. Poydevor qoʻyish marosimida Turkmanistonning oʻsha vaqtdagi prezidenti Gurbanguli Berdimuhamedov va Turkiya Bosh vaziri Rajab Toyyib Erdoʻgʻan ishtirok etdi. Qurilish 2018-yilda yakunlandi. Loyiha 1 million 200 ming kvadrat metr maydonda parom, yoʻlovchi va yuk terminallarini qurishni nazarda tutadi. Shuningdek, kemasozlik zavodini qurish rejalashtirilgan.

 Ahamiyati 
Port Yevrosiyoda katta geosiyosiy ahamiyatga ega. Yevropa-Kavkaz-Osiyo (TRASEKA) savdo yoʻlida boʻlgan holda, u yuk tushirish va tushirish operatsiyalarini amalga oshirish uchun yil davomida kemalarni qabul qilish imkoniyatiga ega. Port „dengiz darvozasi“ boʻlib, Markaziy Osiyoni dengiz, avtomobil va temir yoʻllar orqali Yevropa bilan bogʻlaydi va mintaqadagi asosiy tranzit markazi boʻlib xizmat qiladi.

 Galereya 

 

 

 Rasmiy veb-sayt 
 Ma `lumot

Turkum:Koordinatalar Vikimaʼlumotlarda
Turkum:Turkmaniston transporti
Turkum:Kaspiy dengizi
Turkum:Turkmanboshi
Lovie Simone

Lovie Simone Oppong (1998-yil 29-noyabrda tugʻilgan) — amerikalik aktrisa. Greenleaf drama seriyasida Zora Greenleaf roli bilan tanilgan.

 Biografiyasi 
1998-yil 29-noyabrda New Yorkda tugʻilgan. Monro-Vudberi oʻrta maktabini tamomlagan. Uning onasi afro-amerikalik, otasi esa ganalik.

 Filmografiyasi 
 Yil Sarlavha Rollar 2016-2020 Greenleaf Zora Greenleaf 2017 Orange Is the New Black Jasmin 2017 Blue Bloods Gina Walker 2018 Monster Renee Pickford 2019 Share Jenna 2019 Selah and the Spades Selah Summers 2020 Social Distance Ayana 2020 The Craft: Legacy Tabby 2021 Power Book III: Raising Kanan Davina Harrison 2022 The Walk Wendy Robbins

 

 

 

Turkum:29-noyabrda tugʻilganlar
Turkum:1998-yilda tugʻilganlar
Turkum:Amerikalik aktrisalar
Turkum:Amerikalik televideniye aktrisalari
Turkum:Yashayotgan insonlar
Milan Marčić

Milan Marčić (1996 yil 14 martda tugʻilgan) — serb futbolchisi, „Mladost Luchani“ jamoasida oʻynaydi.

 Futbolchilik faoliyati 
Milan Sobiq Yugoslaviyaning Zemun shahrida tugʻilgan. Marchich oʻz faoliyatini xuddi shu nomdagi klubda boshlagan, u yerda yosh futbolchilar tanlovidan oʻtganidan soʻng 17 yoshida asosiy jamoaga qoʻshilgan. Keyinchalik u Serbiyaning yetakchi jamoalaridan biri „Srvena Zvezda Belgrad“ klubining yoshlar jamoasida Portugaliyaga ketishdan oldin toʻp surdi. Milan Portugaliyada „Vitoria Gimaraysh“ va „Moreirense“ jamoalari tarkibida oʻynagan. 2016-yil boshida Marchich „Borac Chachak“ tarkibiga qoʻshildi va Serbiya Superligadagi debyutini 2016-yilning 6-martida boʻlib oʻtgan „Spartak Subotica“ jamoasiga qarshi oʻyinning soʻnggi daqiqalarida oʻtkazdi. 2017-yilning yozida Marchich Kovilyaga koʻchib oʻtdi. 2023-yil 22-iyulda Toshkentning „Bunyodkor“ klubi bilan shartnoma imzoladi.

 

 

 
 Milan Marčić stats at utakmica.rs 
 
 

Turkum:Yashayotgan insonlar
Turkum:1996-yilda tugʻilganlar
Turkum:Serbiyalik erkak futbolchilar
Turkum:Bunyodkor klubi futbolchilari
Turkum:Oʻzbekistondagi chet ellik erkak futbolchilar
Turkum:Oʻzbekiston Superligasi futbolchilari
Iloti Sa’yn amlogi (Buxoro amirligi)

Iloti (Eloti) Sa’yn amlogi — Buxoro amirligi Qorako‘l tumanidagi ma’muriy birlik. Mazkur amlok nomi hijriy 1333-yil muharram oyining birinchi sanasi — milodiy 1914-yil noyabr oyida amirlikda boshqaruv tizimini takomillashtirish, soliq masalalarini tartibga solish maqsadida o‘tkazilgan hududlarni ro‘yxatga olish ishlari hujjatlarida qayd etilgan.

 Amlok nomining kelib chiqishi 
Iloti (Eloti) Sa’yn amloki nomini so‘zma-so‘z tarjima qilganda, bu Sa’yn Elati amloki degan ma’noni bildiradi. Nom tarkibidagi Sa’yn aslida Chingiziy Jo‘ji ulusining hukmdori, aniqrog‘i, Chingizxonning nevarasi Botuxonning laqabi bo‘lib, mo‘gul tilida „homiy“ degan ma’noni bildiradi. Bundan mazkur hududda yashagan aholi ma’lum davrda Botuxonga elat, tobe bo‘lganligi anglashiladi. Amlok esa, o‘sha paytda tuman tarkibiga kirgan ma’muriy birlikdir. Undagi yerlar amir tomonidan dehqonchilik qilish uchun ayrim kishilarga berilgan.

 Amlok boshqaruvi 
Amlok yerlar ayrim zamindorlarning mulki bo‘lmay, balki davlat miqyosida birlashgan amir boshchiligidagi zodagonlar guruhining mulki hisoblangan. Amlokka tuman begi, Qorako‘l tumanidagi vujudga kelgan an’anaga ko‘ra esa, Qorako‘l qozisi tayinlaydigan amlokdor boshchilik qilgan. Mazkur amlokka 25 dan ortiq katta-kichik qishloq kirgan. Amlokdor xiroj va soliq yig‘ish, dehqonlarning hosilini hisobga olish va boshqa ishlar bilan shug‘ullangan. Amlokdor ixtiyorida hujjat ishlarini yurituvchi kotib, sug‘orish ishlarini nazorat qiluvchi mirob, qishloqlarning oqsoqollari va aminlari bo‘lgan.

 Amlok tarkibiga kirgan qishloqlar 
 Ajiyi Iron (Aji Ayron) 
 Arg‘uni mirob arig‘
 Ardal
 Ochbek
 Baland masjid
 Begach (Bekachi)
 Bichoqchi
 Bo‘ribek
 G‘onchi
 Davlatboy
 Dehnav
 Zargarqayroq
 Qatortepa
 Ko‘kko‘z
 Qurbaqqa Chandir
 Labkon
 Mirobarig‘
 Pichoqchi
 Sa’yn Qaravul
 Sa’yn Xidir Ayli
 To‘z Aldi
 O‘rganji
 Chagas
 Shayx Dahboshi

 

Turkum:Buxoro amirligi
Turkum:Buxoro amirligi amloklari
Turkum:Buxoro amirligi ma'muriy-hududiy tuzilishi
YaIM boʻyicha Osiyo mamlakatlari roʻyxati

Bu Osiyo davlatlarining alifbo tartibida tuzilgan roʻyxati boʻlib, Xalqaro Valyuta Jamgʻarmasi tomonidan ularning yalpi ichki mahsuloti toʻgʻrisidagi faktga asoslangan va taxminiy maʼlumotlari.

 Roʻyxat 

 nominal YaIM 
YaIM 2023 (nominal) 
Million xalqaro dollarda——Osiyo42,72 trillion1219,81 trillion234,94 trillion353,72 trillion4121,84 trillion5161,63 trillion6181,38 trillion7191,14 trillion821803,1 milliard927588,6 milliard1029530,3 milliard1130527,7 milliard1233521,1 milliard1334478,8 milliard1435475,2 milliard1536465,5 milliard1637464,8 milliard1740 (XXR)448,1 milliard18 -428,8 milliard19 -414,9 milliard20 -297,7 milliard21 -296,8 milliard22 -246,3 milliard23 -184,8 milliard24 -114,7 milliard25 -145 milliard (2025)26 -91,1 milliard27 -85,4 milliard28 -80,9 milliard29 -79,3 milliard30 - (XXR)54,7 milliard31 -53,6 milliard32 -46,8 milliard33 -46,1 milliard34 -45,2 milliard35 -38,1 milliard36 -34,3 milliard37 -36,6 milliard38 -27,5 milliard39 -24,5 milliard40 -22,4 milliard41 -22,1 milliard42 -21,9 milliard43 -19,8 milliard44 -19,1 milliard44 -16,4 milliard46 -13,7 milliard47 -13,2 milliard48 -8,21 milliard49 -7,43 milliard50 -3,31 milliard51 -3,25 milliard

 Aholi jon boshiga nominal YaIM 
YaIM 2023 (nominal)1591,1002683,89131355,5354 - (XXR)52,4295 - (XXR)50,57162049,45172835,38582935,10393033,907103133,807113233,646123333,393133829,922143928,385154521,960165817,626176413,721186613,382196713,065206912,306217111,931——Osiyo8,79022848,18123858,00724887,60025946,757261006,180271115,048281125,016291134,814301164,475311204,251321233,905 - -3,589 (2020)331313,506341323,497 - -3,362 (2022)351392,687361424000 (2025)371442,469381511,896391521,858401541,736 - -1,658 (2022)411601,425421631,377431661,277441681,180 - -925 (2021) - -654 (2021) - -611 (2020)45184573

 YaIM boʻyicha XQP 
Hudud YaIM boʻyicha XQPmillion AQSh dollariAholi jon boshiga YaIM boʻyicha XQPAQSh dollariJami va oʻrtacha aholi jon boshiga65,44115,23576,4862,09432,90911,083187,26018,61576,12350,931864,6575,7398,1999,876.35,92080,383355,6096,70776,9344,66427,308,85719,503 (XXR)490,88064,92745,39812,22713,033,6699,3773,737,48413,9981,470,66117,661705,05918,025354,19739,1215,888,91346,82797,1619,648537,66428,849Mavjud emasMavjud emas2,319,58544,740312,10066,38625,9154,05658,0918,10991,28615,04977,360115,9131,078,53732,8808,66723,31147,21714,308176,1235,800203,95947,3651,202,0915,8711,085,7589,818365,835132,8861,898,51175,704585,055103,180304,82613,897Mavjud emasMavjud emas1,300,21255,07833,3513,5891,383,02230,3646.8235,2542,346,57628,264121,88520,410746,35069,434297,2228,9991,035,00010,50072,1712,280

 

Turkum:Iqtisodiyot
Turkum:Osiyo iqtisodiyoti
Arg‘uni mirob arig‘

Arg‘uni mirob arig‘ — Buxoro amirligi Qorako‘l tumani Iloti Sa’yn amlogi tarkibiga kirgan qishloq. Mazkur qishloq nomi amirlikda 1914-yilda o‘tkazilgan qishloqlarni ro‘yxatga olish ishlari hujjatlarida qayd etilgan.

 Qishloq nomining kelib chiqishi 
Arg‘uni mirob arig‘ qishlog‘ining nomi etnik nom asosida, ya’ni turkiy xalqlar tarkibida bo‘lgan qadimiy arg‘in (arg‘u, arg‘un, org‘un) qabilasi vakillarining shu joyni makon tutishi asosida kelib chiqqan. Arg‘in so‘zining ma’nosi „aralash“, „qo‘shilgan“, ya’ni bir necha urug‘lardan tashkil topgan demakdir. Tarixiy ma’lumotlarda arg‘in qabilasi 7 urug‘dan tashkil topganligi ko‘rsatilgan.

 Qishloqning tashkil topishi 
Arg‘inlarning asl vatani Shimoli-Sharqiy Xitoy, Mo‘g‘uliston va Rossiyaning sharqidagi Orxun daryosi bo‘ylari hisoblanadi. Mahmud Qoshg‘ariyning „Devonu lug‘otit-turk“ asarida bu qabila nomi arg‘u tarzida uchraydi. Arg‘inlarning ajdodlari dastavval VIII—XII asrlarda hozirgi O‘zbekiston hududiga (Farg‘ona vodiysi, Toshkent, Zarafshon, hozirgi Surxon vohalari), keyinroq Xurosonga o‘sha vaqtdagi turli siyosiy harakatlar natijasida ko‘chib kelib o‘rnashgan. O‘sha davrda arg‘inlarning bir qismi Qorako‘lga ham kelib qolgan.

Arg‘inlar Amir Temur hokimiyatini tan olgan va uning saltanatini har tomonlama qo‘llab-quvvatlagan qirqta o‘zbek qavmlaridan biri bo‘lgan. Arg‘inlarning urug‘ va qabila boshliqlari Temur va temuriylarning eng ishonchli kishilari bo‘lgan. Ular katta imtiyozli yer egalari — tarxonlar hisoblanishgan. Ular ichidan ko‘plab sarkardalar, davlat arboblari yetishib chiqqan. Shulardan biri Qorako‘l hokimi Sulton Husayn Arg‘unning nomi tarixda saqlanib qolgan. Zahiriddin Muhammad Bobur o‘zining „Boburnoma“ asarida uning nomini tilga olib o‘tgan. Aslzoda arg‘in urug‘i vakillarining ayrimlari temuriylar xonadoni bilan qarindoshlik, quda-andachilik munosabatida bo‘lganlar.

Shayboniylar davrida arg‘inlarning oldingi mavqei pasayib, mamlakatning siyosiy hayotiga deyarli aralashmaganlar. Lekin urug‘ vakillari Buxoro xonlari va amirlari davrida hukmdor huzuridagi mashvaratlarda XX asrning 20-yillarigacha ishtirok etishgan.

 Mazkur nomdagi boshqa qishloqlar 
Arg‘in degan joy nomlari mamlakatimizning boshqa viloyatlarida (Karmana, Dehnav — Surxondaryo), Rossiyaning Kavkaz mintaqasida ham uchraydi.

Arg‘inlar XX asr boshlaridagi bir qancha turkiy elatlarning (qozoq, qirg‘iz, tatar, turkman, qoraqalpoq) millat sifatida shakllanish jarayonida bevosita ishtirok etganlar va ular tarkibiga singib ketganlar. Arg‘inlar tarkibida arig‘ nomli kichik urug‘ ham borligi qayd qilingan.

Bir narsani unutmaslik kerakki, mazkur qishloqqa nom bergan urug‘ vakillari o‘z nomlarini toponimga aylantirgan holda, hozirda o‘zlari yashamayotgan bo‘lishi mumkin. Bunday hodisa tarixda ko‘p uchraydi. Bu qishloq ham shu hodisadan mustasno bo‘lmasligi mumkin.

 
Turkum:Buxoro amirligi qishloqlari
Turkum:Buxoro amirligi ma'muriy-hududiy tuzilishi
Turkum:Arg'inlar
Turkum:Urug' nomi bilan atalgan qishloqlar
Abu Hafs Kabir Buxoriy yodgorlik majmuasi

Abu Hafs Kabir Buxoriy yodgorlik majmuasi — Buxoro shahrida joylashgan meʼmoriy yodgorlik Majmua Abu Hafs Kabir Buxoriy maqbarasi, Hazrati Imom qabristoni va masjid, minora, hovuz va qorixonadan iborat. Maqbara va yodgorlik majmuasi 2009—2010-yillarda bunyod etilgan. Maqbara Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Abu Hafs Kabir Buxoriy majmuasi 2009—2010-yillarda qayta qurilgan. IX asrda Abu Hafs Kabir Buxoriyga atab qurilgan maqbara sovet hokimiyati davrida buzib tashlanadi va majmuadagi hovuz koʻmib yuborilgan. XX asr boshlarida Hazrati Imom qabristoni shimoliy tomonida Abu Hafs Kabir xazirasi, va uchta tugʻ boʻlgan. Mazkur hazirada „Movarounnahrdagi ulamolar ustozi“ degan kitoba bitik mavjud boʻlgan. Meʼmoriy majmuada katta hovuz, minora, xonaqo va maqbara binolari boʻlgan. Majmua masjidi XVI asrda qurilgan boʻlib, qibla devoridagi mehrobda Qur’on Karimning „Ixlos“ surasi koʻk fonda oq harflar bilan bitilgan.
Oʻzbekiston mustaqilligi yillarida majmua Buxoro viloyati hokimi Samoyiddin Husenov tashabbusi bilan maqbara atrofida obodonlashtirilgan va yodgorlik barpo etilgan. Mazkur hududa fiqhshunos va kalom ilmi sohibi Abu Hafs Kabir Buxoriy va uning oʻgli Imom Abu hafs Sagʻir Buxoriyning sagʻanalari mavjud. Meʼmoriy majmuada gumbazli naqshlardan iborat devorlar bilan bezatilgan darvoza qurildi. Majmuadagi maqbara ichkarisida bitiklar bilan bezatilgan toʻrtta qabrtosh mavjud. Mazkur kitobalarni xattot Abdulgʻafor Razzoqov, sangtaroshlar Mirjon Ahmedov va Davlat Safarov va Abdulhakim Razzoqovlar qayta tiklagan. Maqbara meʼmori esa Mahmud Ahmedov boʻlib, maqbaradagi qabrtoshlar Nurota marmaridan tayyorlangan. 
Hazrati Imom mozoridan arxeologik ishlar chogʻida qabr toshlar topib oʻrganilgan. Mazkur qabrtoshlar VIII—X asrlarga oid boʻlib, nasx xatida yozilgan.

 

 
 Ilmiy 
 
 

Turkum:Oʻzbekiston meʼmoriy yodgorliklari
Turkum:Buxoro meʼmoriy yodgorliklari
Turkum:Buxoro viloyati
Turkum:Buxoro tarixi
Marko Simonovski

Marko Simonovski (1992-yil 2-yanvarda tugʻilgan) — makedoniyalik futbolchi, Oʻzbekiston Superligasining „Qizilqum“ klubida hujumchi sifatida oʻynaydiSimonovski, de la Sepsi la Voluntari. monitorulexpres.ro .

 Klub faoliyati 
2016-yilning 23-fevralida Simonovski Qozogʻiston Premyer-ligasining „Jetisu“ klubi bilan shartnoma imzoladi. 2016-yilning 5-iyulida Simonovski Qaragandining „Shaxtyor“ klubiga o‘tdi. 2023-yilning 18-iyulida Oʻzbekiston Superligasining „Qizilqum“ klubi bilan shartnoma imzoladi.

 Milliy terma jamoa 
U Makedoniya terma jamoasi safida 2010-yil dekabr oyida Polsha terma jamoasiga qarshi o‘rtoqlik o‘yinida debyut qilgan va jami 3 ta o‘yinda maydonga tushib, birorta ham gol urmagan. Uning soʻnggi oʻyini 2014-yil iyun oyida Xitoy jamoasiga qarshi oʻrtoqlik oʻyini boʻlgan.

 Faoliyat statistikasi 

+Klub, mavsum va musobaqalar boʻyicha koʻrinish va gollarKlubMavsumLigaMilliy kubokXalqaroBoshqaUmumiyDivisionOʻyinGolOʻyinGolOʻyinGolOʻyinGolOʻyinGolFK Metalurg2010-111. MFL1620021 -1832011-121910010102112012-131150020 -1352013-142784052 -3610Umumiy731640103108819Napredok (loan)2012-131. MFL17500 - -175Amkar Perm2014-15Rossiya Premyer-ligasi4000 - -40RNK Split2015-161. HNL12000 - -120Zhetysu2016Qozogʻiston Premyer-ligasi17320 - -193Shakhter Karagandy201610200 - -102Lahti2017Veikkausliiga321300 - -3213Umumiy faoliyat16539601031018241

 

 

 
 

Turkum:Yashayotgan insonlar
Turkum:1992-yilda tugʻilganlar
Turkum:Makedoniyalik erkak futbolchilar
Turkum:Futboldagi erkak hujumchilar
Turkum:Qizilqum klubi futbolchilari
Turkum:FK Metalurg Skopje futbolchilari
Turkum:FK Napredok futbolchilari
Turkum:FC Amkar Perm futbolchilari
Turkum:RNK Split futbolchilari
Turkum:Jetisu klubi futbolchilari
Turkum:Shaxtyor Qaragʻandi klubi futbolchilari
Turkum:FC Lahti futbolchilari
Turkum:Sepsi OSK Sfântu Gheorghe futbolchilari
Turkum:FC Voluntari futbolchilari
Turkum:FC Feronikeli 74 futbolchilari
Turkum:FC Drita futbolchilari
Turkum:KF Gostivari futbolchilari
Turkum:Rossiya Premyer-ligasi futbolchilari
Turkum:Xorvatiya futbol ligasi futbolchilari
Turkum:Qozogʻiston Premyer-ligasi futbolchilari
Turkum:Veikkausliiga futbolchilari
Turkum:Liga I futbolchilari
Turkum:Oʻzbekiston Superligasi futbolchilari
Turkum:Makedoniyalik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Rossiyadagi muhojir erkak futbolchilar
Turkum:Xorvatiyadagi muhojir erkak futbolchilar
Turkum:Qozogʻistondagi muhojir erkak futbolchilar
Turkum:Finlandiyadagi muhojir erkak futbolchilar
Turkum:Ruminiyadagi muhojir erkak futbolchilar
Turkum:Kosovodagi muhojir erkak futbolchilar
Buxoro neft va gaz sanoati kolleji

Buxoro neft va gaz sanoat kolleji-Buxoro viloyat hokimining 2000-yil 4-avgustdagi A-158 sonli, hamda „O‘zbekneftgaz“ Milliy Xolding Kompaniyasining 2000-yil 20-iyundagi 54-sonli qaroriga asosan Buxoro gaz sanoati texnikumi bazasida tashkil qilindi. Maydoni-10,5 gektar. Ustavi 2014-yil 5-martda Buxoro shahar hokimiyati tomonidan 355-son bilan ro‘yxatdan o‘tkazilgan.
 Tuzilishi 
Kollej 2013-yilda toʻliq rekonstruktsiya qilinadi. Buxoro neft va gaz sanoati kolleji 4 qavatli o‘quv-laboratoriya,4 qavatli o‘quv,1 qavatli o‘quv-amaliyot binosi, 47678 nusxa kitob fondidan iborat ARM,o‘quv poligoni, 590 o‘rinli „O‘quvchilar turar joyi“,500 o‘rinli oshxona,2 ta yopiq sport zallari, yopiq suzish havzasi, sport maydondachalari majmuasi, tennis kordidan iborat. Taʼlim muassasasida 58 ta o‘quv xonalari, 6 ta laboratoriya xonalari, 7 ta o‘quv amaliyoti laboratoriya va amaliy-mashg‘ulotlar xonasi, 5 ta ustaxona, 1 ta poligon ham mavjud.
 Yoʻnalishlari 
1.Neft va gazni qazib olish ishlarihttps://www.bngsk.uz/view?dt=directions&page=22
2.Neft va gaz quduqlarini ekspluatasiya va qidiruv maqsadlarida burgʻilash ishlarihttps://www.bngsk.uz/view?dt=directions&page=23
3.Neft va gazni qayta ishlashhttps://www.bngsk.uz/view?dt=directions&page=24
4.Gaz-tansport uskunalarini ishlatishhttps://www.bngsk.uz/view?dt=directions&page=25
5.Neft va gaz sohasida kimyoviy tahlil ishlarihttps://www.bngsk.uz/view?dt=directions&page=26
6.Nasos va kompressor qurilmalarini ishlatishhttps://www.bngsk.uz/view?dt=directions&page=27
7.Gazni kamaytirish, hisobga olish va taqsimlash boʻyicha texnologik qurilmalarni ishlatishhttps://www.bngsk.uz/view?dt=directions&page=28
8.Avtomatika va nazorat-oʻlchash asboblari sozlovchisihttps://www.bngsk.uz/view?dt=directions&page=29
9.Elektr uskunalarini taʼmirlash va ularga xizmat koʻrsatish boʻyicha elektromontyorhttps://www.bngsk.uz/view?dt=directions&page=30
10.Payvandlovchi (elektrgazpayvandlash ishlari)https://www.bngsk.uz/view?dt=directions&page=31
11.Geofizikahttps://www.bngsk.uz/view?dt=directions&page=34
Ashina Chechak

Ashina Chechak (yoki Ashina Xotun; milodiy VI—VII asrlar) — islom dini kirib kelishi arafasida Fargʻona malikasi boʻlgan ayol. Kelib chiqishi Ashinlar sulolasiga borib taqaladi. Arablar bosqini davrida Fargʻona vodiysi hukmdori edi. Fargʻona u davrlarda Parkana deb atalgan. Poytaxt Axsikentda (yoki Kosonsoyda) boʻlib, malika mamlakatni shu yerdan turib boshqargan. Shuningdek, bu ayol haqida “Ashina Xotun” nomli xalq dostoni yaratilgani aytiladi.

Turkum:Hukmdorlar
Turkum:Malikalar
Turkum:Axsikatiylar
Danial Mahini

Danial Mahini Eronlik futbol himoyachisi, Fors koʻrfazi Pro ligasida „Esteghlal Xuzistan“ jamoasida oʻynaydi.

 Klub karerasi 
Mahini faoliyatini „Iranjavan“ jamoasida oʻrinbosarlar jamoasi tarkibida boshlagan. U 2012-yilda asosiy jamoaga oʻtdi. 2015-yilning yozida u 2 yillik shartnoma bilan „Esteghlal Khuzestan F. C.“ jamoasiga oʻtdi. U 2015-yilning 30-iyulida "Sepaxon" klubiga qarshi oʻyinda boshlangʻich tarkibda „Esteghlal Khuzestan F. C.“ jamoasi safida debyut qilgan. 2023-yil yoz oyida Oʻzbekistonning „Metallurg“ klubi bilan shartnoma imzolagan va yarim mavsum davomida Bekobod klubi tarkibida oʻynagan.

 Klub faoliyati statistikasi 

Klub Liga Mavsum Liga Hazfi kubogi Osiyo Jami Oʻyin Gol Oʻyin Gol Oʻyin Gol Oʻyin Gol Eronjavon Azadegan ligasi 2012-13 2 0 0 0 - - 2 0 2013-14 0 0 0 0 - - 0 0 2014-15 16 0 0 0 - - 16 0 Esteghlal Khuzestan Fors koʻrfazi Pro ligasi 2015-16 8 0 2 0 - - 10 0 2016-17 27 0 2 0 8 0 37 0 Saipa 2017-18 14 0 1 0 - - 15 0 Karyera jami 67 0 5 0 8 0 80 0

 Terma jamoa faoliyati 
U 2016-yilning 7-iyun kuni Tehrondagi „Ozodiy“ stadionida Qirgʻizistonga qarshi oʻrtoqlik oʻyinida debyut qilgan.

 Yutuqlar 
 Esteghlal Khuzestan F. C.
 Fors koʻrfazi Pro ligasi (1): 2015-16
 Eron Superkubogi sohibi: 2016

 

 
 Danial Mahini PersianLeague.com saytida
 Danial Mahini IranLeague.ir da

Turkum:Yashayotgan insonlar
Turkum:Eronlik erkak futbolchilar
Turkum:Futboldagi erkak qanot himoyachilari
Category:F.C. Iranjavan Bushehr futbolchilari
Category:Esteghlal Khuzestan F.C. futbolchilari
Category:Saipa F.C. futbolchilari
Category:Malavan F.C. futbolchilari
Turkum:Paykan F.C. futbolchilari
Category:Havadar S.C. futbolchilari
Turkum:Metallurg Bekobod klubi futbolchilari
Turkum:Oʻzbekiston Superligasi futbolchilari
Turkum:Eron Pro ligasi futbolchilari
Turkum:Oʻzbekistondagi muhojir erkak futbolchilar
Alisher Toʻychiyev

Alisher Toʻychiyev  – oʻzbek millatiga mansub tojikistonlik sobiq professional futbolchi, darvozabon ampulasida oʻynagan.

 Klub faoliyati 
Futbolni Spitamen shahrining bolalar maktabi („Rodnik“ stadioni uchastkasi) jamoasida boshlagan, keyinchalik „Avtomobilist“ jamoasida toʻp tepgan. 1995-yilgi mavsum avvalida, „Avtomobilist“ jamoasining bir guruh futbolchilari va klub yordamchi murabbiyi Dostonbek Mamirov bilan birgalikda Proletarskdan (Jabbor-Rasulovskiy tumani) „Paxtakor“ jamoasi safiga koʻchib oʻtgan. Mehrbodning „Paxtakor“ jamoasi safida 1995-yilda Tojikiston kubogini qoʻlga kiritgan.

Professional futboldagi debyutini 1996-yilgi mavsum Oʻzbekistonning „Yangiyer“ klubida oʻtkazgan. Keyinchalik faoliyati davomida „Nasaf“, „Guliston“, „Mashʼal“ va Oʻzbekiston birinchi ligasi klublarida toʻp surgan. 2007-yilni Tojikistonning Bobojon-Gʻofurovning „Parvoz“ jamoasi tarkibida oʻtkazgan. Keyingi yili esa Oʻzbekistonga qaytagn va Bekobodning „Metallurg“ jamoasida oʻynagan. 2010-yilda esa „Vaxsh“ klubi tarkibida oʻynagan.

2011-yilgi mavsumda „Istiqlol“ klubi tarkibida oʻynagan. Istiqlol jamoasi bilan birgalikda Tojikiston chempioni va kubogi sohibi, shuningdek , OFK Prezidenti kubogi sohibi boʻlgan. Bir necha bor, jumladan, 2013-yilda Tojikistonning eng yaxshi darvozaboni sifatida tan olingan. 2016-yilgi mavsum „Xoʻjand“ klubida oʻynagan va faoliyatini yakunlagan.

 Terma jamoadagi faoliyati 
Alisher 2008-yilda Tojikiston terma jamoasi safida debyut qilgan, terma jamoa tarkibida 30 dan ortiq oʻyinda ishtirok etgan. 2014-yildan boshlab terma jamoa sardori. 2016-yilning 24-martida Avstraliyaga qarshi safar oʻyinida 7 ta gol oʻtkazib yuborgan.

 Oila 
Katta akasi Bahodir (1973-yil tugʻilgan) ham futbolchi boʻlgan, Tojikiston va Oʻzbekiston klublarida oʻynagan.

 

 

 
 
 

Turkum:8-martda tugʻilganlar
Turkum:1976-yilda tugʻilganlar
Turkum:Yashayotgan insonlar
Turkum:Tojikistonda tugʻilganlar
Turkum:Tojikistonlik erkak futbolchilar
Turkum:Erkak futbol darvozabonlari
Turkum:Metallurg Bekobod klubi futbolchilari
Turkum:Yangiyer klubi futbolchilari
Turkum:Mashʼal klubi futbolchilari
Turkum:Guliston klubi futbolchilari
Turkum:Nasaf klubi futbolchilari
Turkum:Istiqlol Dushanbe klubi futbolchilari
Turkum:Paxtakor Proletarsk klubi futbolchilari
Turkum:FC Khatlon futbolchilari
Turkum:FK Parvoz futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Tojikistonlik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Osiyo oʻyinlari 2014 futbolchilari
Turkum:Tojikiston milliy terma jamoasi erkak futbolchilari
Haydarbek Abdujabborov

Haydarbek Abdujabborov (1898-yil, Jizzax — 1938-yil 8-oktyabr, SSSR) — oʻzbek siyosatchisi, tarjimoni. Sovet repressiyasi qurboni. Qizil Bayroq ordeni sohibi (1923-yil).

 Biografiyasi 
1898-yili Jizzax okrugi boshqarmasida tarjimoni oilasida tavallud topgan. Rus-tuzem maktabini tamomlagan (1911-yil, Samarqand). 1914-yilgacha Samarqanddagi 4 yillik shahar maktabida tahsil olgan. 1919-yil KPSS (baʼzi da 1917-yil, may oyi koʻrsatilgan) aʼzosi. 1938-yil 8-oktyabr sanasida otuvga hukm qilingan. 1957-yil 1-avgustda SSSR Oliy Sudi tomonidan oqlangan.

 Faoliyati 
 Jizzax okrugi sudi tarjimoni (1919-yil)
 Jizzax RKKA qoʻshinida polk harbiy komissari (1919-yil)
 Jizzax Bosmachilarga qarshi kurash boʻyicha maxsus vakil (1921-yil)
 Jizzax tuman komiteti kotibi (1922—1923);
 Samarqand viloyati komiteti siyosiy taʼlim boʻlimi boshligʻi (1923—1924);
 Tuman kompartiyasi qoʻmitasi axborot boʻlimi boshligʻi (1924-yil);
 Jizzax ijroiya qoʻmitasi maʼmuriy boʻlim boshligʻi;
 Jizzax tumani ijroiya qoʻmitasining tarjimoni;
 Samarqand viloyat ijroiya qoʻmitasi maʼmuriy boʻlimi boshligʻi;
 Tojikiston SSR Moliya xalq komissari (1927-yil sentyabr);
 Toj. SSR Xalq Komissarlari Soveti raisi vazifasini bajaruvchi (11-avgust—11-oktyabr 1928-yil);
 Oʻzbekiston SSR Bolalar komissiyasi Markaziy qoʻmitasi rais oʻrinbosari (1927—1928);
 Oʻzbekiston Kommunistik partiyasi Toshkent tumani komiteti instruktori (1928-yil);
 Oʻzbekiston KP Zomin tumani qoʻmitasi 1-kotibi (1928-yil, 29-mart);
 Zarafshon chap sohili irrigatsiya boshqarmasi boshligʻi oʻrinbosari (1929-yil noyabr)

 

Turkum:Qatagʻon qurbonlari
Turkum:Jizzaxda tugʻilganlar
Turkum:Alifbo boʻyicha siyosatchilar
Turkum:Tarjimonlar
Turkum:Oʻzbekistonlik tarjimonlar
Muqaddas Sergey Radonej cherkovi

Muqaddas Sergiy Radonej cherkovi — Oʻzbekiston Respublikasi, Navoiy viloyatida joylashgan pravoslav cherkovi. Rus pravoslav cherkovining Toshkent va Oʻzbekiston yeparxiyasining Buxoro bo‘limi tarkibiga kiradi.

 Hikoya 
Cherkovni qurish to'g'risida qaror 1991—yilda qabul qilingan.

1991-yilda tamal toshi qo'yildi. Qurilish ishlari 3 yil davom etgan. Cherkovni qurishda Geichenko Svetlana, Korneichuk Rostislav, Krupin Vladimir va bir necha muddatli harbiy xizmatchilar ishtirok etgan. 1996–yilda qurilish NUSga o'tkazildi.

Cherkovda yaxshi bezatilgan ikonostaz mavjud. Ma'badda qo'ng'iroq minorasi bor. 5 ta gumbazi borligi bilan boshqa cherkovlardan farq qiladi.

Patronal bayram : 8–oktyabr

 Surat